Ravensburgas
Ravensburgas (vok. Ravensburg) – miestas pietų Vokietijoje, Aukštutinės Švabijos regione, Badeno-Viurtembergo žemėje. Ravensburgo rajono administracinis centras. Gyventojų 49 tūkst. (2011 m. duomenys). Viduramžiais Ravensburgas buvo laisvasis imperijos miestas. Istorinis miesto centras išliko beveik nepaliestas. Tebestovi trys miesto vartai, taip pat daugiau kaip 10 viduramžių laikų įtvirtinimų. Mieste populiarus metų viduryje vykstantis „Rutenfest“ festivalis.